Eva Alcón: «La digitalització, la transició ecològica i la innovació seran, juntament amb l'hospitalitat i la seguretat, elements essencials en la resposta de les destinacions turístiques»



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2020/10/2q/inauguracio-congres-turisme/&url=/com/noticies/2020/10/2q/inauguracio-congres-turisme/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2020/10/2q/inauguracio-congres-turisme/&url=/com/noticies/2020/10/2q/inauguracio-congres-turisme/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2020/10/2q/inauguracio-congres-turisme/&url=/com/noticies/2020/10/2q/inauguracio-congres-turisme/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2020/10/2q/inauguracio-congres-turisme/&url=/com/noticies/2020/10/2q/inauguracio-congres-turisme/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Eva Alcón: «La digitalització, la transició ecològica i la innovació seran, juntament amb l'hospitalitat i la seguretat, elements essencials en la resposta de les destinacions turístiques» Experts del sector turístic reflexionaran al llarg de dos dies sobre el nou paradigma després de la COVID-19 en el Congrés Internacional de Turisme Universitat–Empresa

28/10/2020 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ inauguracio-congres-turisme 2020-10-28-inaug-congreso-turismo_EVR47_w](/com/noticies/2020/10/2q/inauguracio-congres-turisme/2020-10-28-inaug-congreso-turismo_EVR47_w.jpg)](#)

La Universitat Jaume I ha iniciat el XXIII Congrés Internacional de Turisme Universitat–Empresa en el qual experts del sector turístic reflexionaran al llarg de dos dies sobre el nou paradigma que es planteja en aquest àmbit després de la COVID-19, una situació que està condicionant l'activitat econòmica en tots els sectors, i especialment en el turístic.

La inauguració del congrés ha sigut a càrrec d’Eva Alcón, rectora de la Universitat Jaume I i presidenta de la FUE-UJI; José Martí, president de la Diputació Provincial de Castelló; Francesc Colomer, secretari autonòmic de Turisme de la Generalitat Valenciana; Carlos Cabrera, president executiu de la Fundació Universitat Jaume I-Empresa i Rafael Lapiedra, director del Congrés.

La rectora de l'UJI, Eva Alcón, ha apel·lat a la necessitat de «continuar apostant per la innovació com a via per a afrontar l'escenari post-COVID amb les màximes garanties» durant la inauguració del congrés. «Sabem que el turisme després de la COVID-19 no serà el mateix; que el turisme durant la COVID, allí on encara s'ha mantingut l'activitat, ja no és el mateix. I ací radica la raó de ser d'aquest congrés: convertir-se en un fòrum on compartir experiències, estratègies i bones pràctiques de resposta a la pandèmia, però també de reflexió sobre els reptes del futur», ha afirmat.

Segons la rectora, el sector turístic afronta «un futur en el qual la digitalització, la transició ecològica i la innovació seran, al costat de valors com l'hospitalitat i la seguretat, elements essencials en la resposta de les destinacions turístiques» i ha subratllat que «exigeix un procés d'anàlisi, reflexió i investigació en el qual la Universitat Jaume I és una aliada estratègica del sector turístic».

Per la seua part, el president de la Diputació ha afirmat que el sector turístic necessita el suport de les administracions davant d'aquesta situació de crisi i incertesa, «l’han donat i ho seguiran donant i hem de continuar en eixa línia. És el moment de la política en el millor dels sentits, d’estar a l’altura de les circumstàncies i donar resposta a la ciutadania», ha apuntat Martí.

Finalment, Francesc Colomer ha assenyalat que és fonamental construir una narrativa optimista i amb esperança en aquest moment de setge a l’estat d’ànim individual i col·lectiu. Així, ha afirmat que «aquesta situació requereix que traguem forces d’on siga, aquest és un moment de transició fins que puguem donar la nostra millor cara».

En les diferents sessions del congrés s’abordaran les claus del futur del turisme responsable, les solucions plantejades des de les destinacions turístiques davant la situació actual, la intel·ligència artificial en el turisme post-COVID, la influència de la COVID-19 en la tendència a l'externalització dels serveis d'informació turística o l'esdeveniment tradicional en època de COVID-19, entre altres.

Aquesta trobada és una iniciativa de la Universitat Jaume I que compta amb el patrocini del Patronat Provincial de Turisme de Castelló i la col·laboració de la Generalitat Valenciana. Es tracta d'un esdeveniment que, des dels seus inicis, l'any 1997, lidera la FUE-UJI des del Comité Organitzador.

Més informació: [www.fue.uji.es/turismo](http://www.fue.uji.es/turismo)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00